pythainlp/thailaw-v1.0 huggingface dataset:
คําสั่งกรมบังคับคดี

ที่ 456/2539

เรื่อง การปฏิบัติราชการเกี่ยวกับการวางทรัพย์

-----------------------

          เพื่อให้การปฏิบัติราชการเกี่ยวกับการวางทรัพย์ทั้งของส่วนกลางและส่วนภูมิภาคดําเนินไป ด้วยความเรียบร้อย และมีประสิทธิภาพยิ่งขึ้น จึงมีคําสั่งต่อไปนี้

          ในกรณีที่สํานักงานวางทรัพย์กลาง สํานักงานบังคับคดีและวางทรัพย์ภูมิภาค หรือ สํานักงานบังคับคดีจังหวัดมีคําสั่งอย่างหนึ่งอย่างใดที่มีผลเป็นการไม่รับวางทรัพย์ของผู้วางทรัพย์ให้ สํานักงานวางทรัพย์กลาง สํานักงานบังคับคดีและวางทรัพย์ภูมิภาค หรือสํานักงานบังคับคดีจังหวัด แล้วแต่กรณี เสนอคําสั่งพร้อมกับส่งสํานวนวางทรัพย์นั้นไปให้อธิบดีหรือรองอธิบดีผู้ที่ได้รับมอบหมาย ให้ความเห็นชอบก่อน

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 11 กันยายน พ.ศ. 2539

 

                                                                                               (นายไกรสร บารมีอวยชัย)

                                                                                             รองอธิบดี รักษาราชการแทน

                                                                                                   อธิบดีกรมบังคับคดี
คําสั่งนายทะเบียน

ที่ 25/2553

เรื่อง กําหนดแบบ ข้อความและอัตราเบี้ยประกันภัย

กรมธรรม์ประกันภัยรายย่อย (ไมโครอินชัวรันส์) สําหรับบริษัทประกันวินาศภัย

---------------------------------------------

          ตามที่นายทะเบียนได้มีคําสั่งที่ 23/2553 เรื่อง กําหนดแบบ ข้อความและอัตราเบี้ยประกันภัยกรมธรรม์ประกันภัยอุบัติเหตุ สําหรับผู้ขับขี่รถจักรยานยนต์รับจ้าง (มอเตอร์ไซค์ยิ้ม) สําหรับบริษัทประกันวินาศภัย ไปแล้วนั้น

          เพื่อเป็นการส่งเสริมและสนับสนุนการขายกรมธรรม์ประกันภัยรายย่อย (ไมโครอินชัวรันส์) อาศัยอํานาจตามความในมาตรา 29 มาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงกําหนดให้แบบ ข้อความและอัตราเบี้ยประกันภัยกรมธรรม์ประกันภัยอุบัติเหตุสําหรับผู้ขับขี่รถจักรยานยนต์รับจ้าง (มอเตอร์ไซค์ยิ้ม) สําหรับบริษัทประกันวินาศภัย เป็นกรมธรรม์ประกันภัยรายย่อย (ไมโครอินชัวรันส์)

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 13 พฤษภาคม พ.ศ. 2553

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 102 /2539

เรื่อง การบังคับคดีแก่อสังหาริมทรัพย์

--------------------------------

          เพื่อให้การบังคับคดีแก่อสังหาริมทรัพย์ของเจ้าพนักงานบังคับคดีและ เจ้าพนักงานพิทักษ์ทรัพย์ ในส่วนกลางและส่วนภูมิภาคดําเนินไปด้วยความเรียบร้อย จึงมีคําสั่งดังต่อไปนี้


ข้อ ๑ เมื่อเจ้าหนี้ตามคําพิพากษาขอให้เจ้าพนักงานบังคับคดียึด อสังหาริมทรัพย์ที่มีหนังสือสําคัญแต่ไม่สามารถนําหนังสือสําคัญมาแสดงได้ ให้เจ้าพนักงาน บังคับคดีแจ้งให้เจ้าหนี้ตามคําพิพากษานําสําเนาหนังสือสําคัญฉบับของทางราชการสําหรับ อสังหาริมทรัพย์ดังกล่าว ที่เจ้าพนักงานรับรองตามหน้าที่ในระยะเวลาไม่เกิน 1 เดือน มาแสดงก่อนจึงจะดําเนินการยึดอสังหาริมทรัพย์ตามสําเนาหนังสือสําคัญดังกล่าวให้


ข้อ ๒ เมื่อเจ้าพนักงานบังคับคดียึดอสังหาริมทรัพย์ตามสําเนาหนังสือสําคัญ ตามข้อ 1 แล้ว ก่อนที่เจ้าพนักงานบังคับคดีจะขออนุญาตศาลขายทอดตลาด ให้เจ้าพนักงาน บังคับคดีเรียกให้ผู้ที่ยึดถือหนังสือสําคัญสําหรับอสังหาริมทรัพย์นั้น ส่งมอบหนังสือสําคัญดังกล่าว ต่อเจ้าพนักงานบังคับคดี หากเรียกไม่ได้ให้เจ้าพนักงานบังคับคดีจัดให้ได้มาซึ่งสําเนา หนังสือสําคัญฉบับของทางราชการที่เจ้าพนักงานรับรองตามหน้าที่ภายหลังจากการยึด ผลสมบูรณ์ การจัดให้ได้มาซึ่งสําเนาหนังสือสําคัญดังกล่าวเจ้าพนักงานบังคับคดีจะขอมา จากทางราชการ หรือสั่งให้เจ้าหนี้ตามคําพิพากษาจัดหามาให้ก็ได้ตามแต่จะเห็นสมควร


ข้อ ๓ เมื่อเจ้าพนักงานบังคับคดีได้รับหนังสือสําคัญหรือสําเนาหนังสือสําคัญ สําหรับอสังหาริมทรัพย์ตามข้อ 2 ให้เจ้าพนักงานบังคับคดีตรวจสอบสารบัญการจดทะเบียน ของอสังหาริมทรัพย์ที่ถูกยึดเพื่อทราบถึงสิทธิโดยชอบของลูกหนี้ตามคําพิพากษาในวันที่ เจ้าพนักงานบังคับคดีจะได้ดําเนินการบังคับคดีตามอํานาจหน้าที่ต่อไป


ข้อ ๔ ให้เจ้าพนักงานพิทักษ์ทรัพย์ถือปฏิบัติตามข้อ 1 ข้อ 2 และข้อ 3โดยอนุโลม

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 19 กุมภาพันธ์ พ.ศ. 2539

 

                                                                                            (นายประมาณ ตียะไพบูลย์สิน)

                                                                                                  อธิบดีกรมบังคับคดี
คําสั่งนายทะเบียน

ที่ 23/2553

เรื่อง กําหนดแบบ ข้อความและอัตราเบี้ยประกันภัยกรมธรรม์ประกันภัยอุบัติเหตุ

สําหรับผู้ขับขี่รถจักรยานยนต์รับจ้าง (มอเตอร์ไซค์ยิ้ม) สําหรับบริษัทประกันวินาศภัย

------------------------------------------------

          เพื่อให้ประชาชนผู้ประกอบอาชีพขับขี่รถจักรยานยนต์รับจ้าง สามารถเข้าถึงระบบการประกันภัยอันเป็นการสร้างหลักประกันที่มั่นคง และแบ่งเบาภาระค่าใช้จ่ายเมื่อประสบอุบัติเหตุจากการประกอบอาชีพ

          อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงกําหนดแบบ ข้อความ และอัตราเบี้ยประกันภัยกรมธรรม์ประกันภัยอุบัติเหตุสําหรับผู้ขับขี่รถจักรยานยนต์รับจ้าง (มอเตอร์ไซค์ยิ้ม) ที่แนบท้ายคําสั่งนี้ และให้บริษัทใช้ได้เมื่อมีการชําระค่าธรรมเนียมการขออนุญาตเรียบร้อยแล้ว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 4 พฤษภาคม พ.ศ. 2553

ชําเลือง  ชาติสุวรรณ

รองเลขาธิการ รักษาการแทน

เลขาธิการนายทะเบียน
คําสั่งนายทะเบียน

ที่ 21/2553

เรื่อง กําหนดแบบ ข้อความและอัตราเบี้ยประกันภัยกรมธรรม์ประกันภัยรายย่อย

(ไมโครอินชัวรันส์) สําหรับบริษัทประกันวินาศภัย

---------------------------------------------

          เพื่อให้ประชาชนสามารถเข้าถึงระบบการประกันได้อย่างทั่วถึง อันเป็นการสร้างหลักประกันที่มั่นคงให้แก่ประชาชน และเศรษฐกิจโดยรวมของประเทศ

          อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงกําหนดแบบ ข้อความ และอัตราเบี้ยประกันภัย

          กรมธรรม์ประกันภัยอุบัติเหตุสําหรับรายย่อย (ไมโครอินชัวรันส์) ที่แนบท้ายคําสั่งนี้ ให้บริษัทใช้เป็นกรมธรรม์ประกันภัยรายย่อย (ไมโครอินชัวรันส์) ได้เมื่อมีการชําระค่าธรรมเนียมการขออนุญาตเรียบร้อยแล้ว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 4 พฤษภาคม พ.ศ. 2553

ชําเรือง  ชาติสุวรรณ

รองเลขาธิการ รักษาการแทน

เลขาธิการ

นายทะเบียน
คําสั่งนายทะเบียน

ที่ 28/2554

เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทประกันวินาศภัย

------------------------------------------------

          เพื่อเป็นการรณรงค์ส่งเสริมและจูงใจให้ประชาชนได้ทําประกันภัยเพื่อสร้างหลักประกันให้แก่ตนเองและครอบครัวมากขึ้น อาศัยอํานาจตามความในมาตรา 30 วรรคสองแห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ บริษัทอาจกําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทต่ํากว่าอัตราที่นายทะเบียนได้ให้ความเห็นชอบไว้ได้ไม่เกินร้อยละสามสิบของจํานวนเบี้ยประกันภัยสําหรับกรมธรรม์ประกันภัยทุกประเภท  ทั้งนี้ ภายใต้เงื่อนไข ดังต่อไปนี้

          (1) เป็นการทําสัญญาประกันภัยกับบริษัทในช่วงระยะเวลาระหว่างวันที่ 1 สิงหาคม ถึงวันที่ 30 กันยายน พ.ศ. 2554

          (2) ผู้เอาประกันภัยต้องชําระเบี้ยประกันภัยเป็นเงินสดหรือชําระผ่านบัตรเครดิต และ

          (3) วันเริ่มต้นคุ้มครองตามกรมธรรม์ประกันภัยจะต้องไม่เกินวันที่ 31 ธันวาคม พ.ศ. 2554


ข้อ ๒ อัตราเบี้ยประกันภัยสําหรับผู้เอาประกันภัยโดยตรงกับบริษัทที่ไม่เป็นไปตามเงื่อนไขข้อ 1 ให้เป็นไปตามคําสั่งนายทะเบียน ที่ 3/2544 เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัท ลงวันที่ 22 มกราคม 2544 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 14 มิถุนายน พ.ศ. 2554

จันทรา  บูรณฤกษ์

เลขาธิการ

นายทะเบียน
คําสั่งกรมบังคับคดี

ที่ 123/2538

เรื่อง ค่าใช้จ่ายในการส่งหมาย คําคู่ความหรือเอกสาร

-----------------------------

          ด้วยเห็นเป็นการสมควรให้กําหนดอัตราค่าใช้จ่ายในการส่งหมาย คําคู่ความหรือ เอกสารสําหรับพนักงานเดินหมายกรมบังคับคดีเสียใหม่ให้เหมาะสมกับสภาวะค่าครองชีพใน ปัจจุบัน

          จึงให้ยกเลิกความในข้อ 1 แห่งค่าสั่งกรมบังคับคดีที่ 125/2535 เรื่อง ค่าใช้จ่าย ในการส่งหมาย คําคู่ความหรือเอกสาร ลงวันที่ 15 เมษายน 2535 และให้ใช้ความดังต่อไปนี้แทน

          “1. หมาย คําคู่ความ หรือเอกสารที่คู่ความต้องนําส่ง 

               1.1 เขตชั้นใน         ให้จ่ายค่าป่วยการและค่าพาหนะไม่เกิน     80 บาท

               1.2 เขตชั้นกลาง      ให้จ่ายค่าป่วยการและค่าพาหนะไม่เกิน     100 บาท

               1.3 เขตชั้นนอก       ให้จ่ายค่าป่วยการและค่าพาหนะไม่เกิน     170 บาท”

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 10 มีนาคม พ.ศ.2538

 

                                                                                            (นายประมาณ ติยะไพบูลย์สิน)

                                                                                                อธิบดีกรมบังคับคดี
คําสั่งกรมบังคับคดี

ที่ 44/2538

เรื่อง ค่าใช้จ่ายในการเดินทางไปราชการของเจ้าพนักงานพิทักษ์ทรัพย์

---------------------------

          โดยที่เป็นการสมควรปรับปรุงหลักเกณฑ์เกี่ยวกับการเบิกจ่ายค่าใช้จ่ายในการเดินทาง ไปราชการของเจ้าพนักงานพิทักษ์ทรัพย์ทั้งในส่วนกลางและส่วนภูมิภาคให้เหมาะสมและเป็นธรรมยิ่งขึ้น จึงมีคําสั่งให้ข้าราชการกรมบังคับคดีปฏิบัติดังนี้ 


ข้อ ๑ ให้ยกเลิกคําสั่งกรมบังคับคดี ที่ 283/2529 เรื่อง ค่าใช้จ่ายในการเดินทางไป ราชการของเจ้าพนักงานพิทักษ์ทรัพย์ ลงวันที่ 4 พฤศจิกายน 2529


ข้อ ๒ การเดินทางไปปฏิบัติราชการ ณ ศาลหรือในเขตศาลที่ตั้งอยู่นอกจังหวัดซึ่งสถานที่ ทําการของเจ้าพนักงานพิทักษ์ทรัพย์ตั้งอยู่ และเป็นคดีของศาลที่ไปปฏิบัติราชการ ให้เบิกค่าใช้จ่าย ในการเดินทางไปราชการจากเงินในงบประมาณ ตามหลักเกณฑ์ที่กําหนดไว้ในพระราชกฤษฎีกา ค่าใช้จ่ายในการเดินทางไปราชการ


ข้อ ๓ การเดินทางไปปฏิบัติราชการ ณ ศาลหรือในเขตศาลที่ตั้ง ตั้งอยู่นอกเขตจังหวัดซึ่ง สถานที่ทําการของเจ้าพนักงานพิทักษ์ทรัพย์ตั้งอยู่ และมีโชคดีของศาลที่ องศาลที่ไปปฏิบัติราชการ ให้เบิก ค่าใช้จ่ายในการเดินทางไปราชการของเจ้าพนักงานพิทักทรัพย์ จากเงินในคดีตามหลักเกณฑ์ที่กําหนด ไว้ในพระราชกฤษฎีกาค่าใช้จ่ายในการเดินทางไปราชการโดยอนุโลม 

          ในกรณีที่เงินในคดีไม่มี หรือมีแต่ไม่เพียงพอ ให้เบิกจ่ายตามข้อ 2 


ข้อ ๔ ให้ผู้ที่ได้รับอนุมัติให้เดินทางไปปฏิบัติราชการร่วมกับเจ้าพนักงานพิทักษ์ทรัพย์ 141 I มีสิทธิเบิกจ่ายไปตามที่กําหนดไว้ในข้อ2 และ 3

           ทั้งนี้ ตั้งแต่วันที่มีคําสั่งนี้เป็นต้น


ผู้มีอํานาจลงนาม -                                                                                             สั่ง วันที่ 26 มกราคม พ.ศ. 2538

 

                                                                                            (นายประมาณ ติยะไพบูลย์สิน)

                                                                                                 อธิบดีกรมบังคับคดี
คําสั่งกระทรวงการคลัง

ที่ 708/2554

เรื่อง เพิกถอนใบอนุญาตประกอบธุรกิจประกันวินาศภัย

-----------------------------------------

          ด้วยปรากฏหลักฐานต่อนายทะเบียนว่า บริษัท วิคเตอรี ประกันภัย (ประเทศไทย) จํากัดมีพฤติกรรมในการลงทุนประกอบธุรกิจอื่นที่เป็นการฝ่าฝืนและไม่ปฏิบัติตามเงื่อนไขหลักเกณฑ์ที่กฎหมายกําหนด มีพฤติกรรมในการบริหารงานไม่โปร่งใส รายงานข้อมูลอันเป็นเท็จต่อนายทะเบียน ฝ่าฝืนคําสั่งพนักงานเจ้าหน้าที่ จําหน่ายจ่ายโอนทรัพย์สินของบริษัทให้แก่บุคคลภายนอกโดยมิชอบ ทําธุรกรรมทางการเงินที่ตามปกติวิสัยของผู้ประกอบธุรกิจไม่พึงกระทํา ซึ่งส่งผลให้สินทรัพย์ของบริษัทได้รับความเสียหายและไม่ได้รับการประเมินราคา มีผลให้บริษัทดํารงเงินกองทุนไม่ครบถ้วนตามที่กฎหมายกําหนด มีหนี้สินมากกว่าทรัพย์สิน จัดสรรสินทรัพย์ไม่เพียงพอกับหนี้สินและภาระผูกพันตามสัญญาประกันภัย ทั้งจัดสรรทรัพย์สินไม่เพียงพอกับเงินสํารองสําหรับเบี้ยประกันภัยที่ยังไม่ตกเป็นรายได้ของบริษัทและเงินสํารองสําหรับค่าสินไหมทดแทน นายทะเบียนด้วยความเห็นชอบของคณะกรรมการกํากับและส่งเสริมการประกอบธุรกิจประกันภัย อาศัยอํานาจตามความในมาตรา 52 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 สั่งให้บริษัท วิคเตอรี ประกันภัย (ประเทศไทย) จํากัด หยุดรับประกันวินาศภัยเป็นการชั่วคราว ตั้งแต่วันที่ 28 มกราคม 2554 และให้บริษัทส่งแผนการแก้ไขปัญหาฐานะการเงิน

          เมื่อวันที่ 8 มีนาคม 2554 และวันที่ 11 มีนาคม 2554 บริษัทได้ส่งแผนการแก้ไขปัญหาฐานะการเงินต่อนายทะเบียน ประกอบกับบริษัทได้ให้คํามั่นในบันทึกถ้อยคําลงวันที่ 16 มีนาคม 2554 ว่าบริษัทจะนําเงินที่เกิดจากการจําหน่ายจ่ายโอนทรัพย์สินของบริษัทให้แก่บุคคลภายนอกโดยมิชอบ และการลงทุนให้เช่าซื้อรถที่ไม่ถูกต้องตามเงื่อนไขประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย รวมเป็นเงินทั้งสิ้น จํานวน 116.86 ล้านบาทกลับคืนเข้าสู่บริษัททั้งจํานวน ภายในวันที่ 31 มีนาคม 2554 แต่เมื่อถึงกําหนดตามที่บริษัทได้ระบุในแผนการแก้ไขปัญหาฐานะการเงินและบันทึกถ้อยคําดังกล่าว บริษัทก็ไม่สามารถดําเนินการได้ภายในระยะเวลาที่กําหนด นอกจากนี้ บริษัทมีฐานะการเงินไม่มั่นคงดํารงเงินกองทุนไม่ครบถ้วนตามกฎหมาย ดังนั้น หากบริษัท วิคเตอรี ประกันภัย (ประเทศไทย) จํากัด ประกอบธุรกิจต่อไปจะทําให้เกิดความเสียหายแก่ผู้เอาประกันภัยหรือประชาชน 

          อาศัยอํานาจตามความในมาตรา 59 (1) (2) และ (5) แห่งพระราชบัญญัติประกันวินาศภัย พ.ศ. 2535 รัฐมนตรีว่าการกระทรวงการคลัง จึงมีคําสั่งให้เพิกถอนใบอนุญาตประกอบธุรกิจประกันวินาศภัยของบริษัท วิคเตอรี ประกันภัย (ประเทศไทย) จํากัด และหากบริษัทมีความประสงค์จะยื่นคําฟ้องกรณีการออกคําสั่งดังกล่าวต่อศาลปกครอง ให้ยื่นคําฟ้องภายในเก้าสิบวันนับแต่วันที่รู้ หรือควรรู้ถึงเหตุแห่งการฟ้องคดี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 6 มิถุนายน พ.ศ. 2554

กรณ์ จาติกวณิช

รัฐมนตรีว่าการกระทรวงการคลัง
คําสั่งนายทะเบียน

ที่ 18/2554

เรื่อง หลักเกณฑ์การให้ความเห็นชอบแบบและข้อความเอกสารแนบท้ายกรมธรรม์ประกันภัย

ตัวเรือ และกรมธรรม์ประกันภัยการขนส่งสินค้าทางทะเล แบบอัตโนมัติ (File and Use)

--------------------------------------------------

         อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 18/2554 เรื่อง หลักเกณฑ์การให้ความเห็นชอบแบบและข้อความเอกสารแนบท้ายกรมธรรม์ประกันภัยตัวเรือ และกรมธรรม์ประกันภัยการขนส่งสินค้าทางทะเล แบบอัตโนมัติ (File and Use)”


ข้อ ๒ เอกสารแนบท้าย Sanction Limitation and Exclusion Clause (JH2010/008) เอกสารแนบท้าย Sanction Limitation and Exclusion Clause (JH2010/009) สําหรับกรมธรรม์ประกันภัยตัวเรือ และเอกสารแนบท้าย Sanction Limitation and Exclusion Clause (JC2010/014) สําหรับกรมธรรม์ประกันภัยการขนส่งสินค้าทางทะเล ที่บริษัทยื่นขอรับความเห็นชอบต่อนายทะเบียนหากเป็นไปตามที่ปรากฏท้ายคําสั่งนี้ ให้ถือว่าเอกสารแนบท้ายได้รับความเห็นชอบจากนายทะเบียน นับแต่วันที่สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ประทับตรารับเรื่องคําขอรับความเห็นชอบเอกสารแนบท้ายดังกล่าว


ข้อ ๓ เอกสารแนบท้ายอื่นซึ่งแตกต่างไปจากที่กําหนดไว้ในข้อ 1 ให้บริษัทยื่นขอรับความเห็นชอบต่อนายทะเบียน และจะนํามาใช้กับผู้เอาประกันภัยได้ เมื่อได้รับความเห็นชอบจากนายทะเบียนแล้วเท่านั้น

         ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 17 มีนาคม พ.ศ. 2554

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 10/2554

เรื่อง แก้ไข เปลี่ยนแปลง อัตราเบี้ยประกันภัยสินค้าที่ขนส่งภายในประเทศ

ฉบับภาษาไทย และฉบับภาษาอังกฤษ

-------------------------------------------------------------

         อาศัยอํานาจตามความในมาตรา 30 วรรคสองแห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ดังนี้ 


ข้อ ๑ ให้แก้ไข เปลี่ยนแปลงอัตราเบี้ยประกันภัยสินค้าที่ขนส่งภายในประเทศฉบับภาษาไทยและฉบับภาษาอังกฤษ ให้เป็นไปตามที่แนบท้ายคําสั่งนี้


ข้อ ๒ คําสั่งนี้ให้มีผลบังคับใช้สําหรับกรมธรรม์ประกันภัยสินค้าที่ขนส่งภายในประเทศ ฉบับภาษาไทย และฉบับภาษาอังกฤษ ที่เริ่มให้ความคุ้มครองตั้งแต่วันที่ 1 เมษายน 2554 เป็นต้นไป

         ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 17 กุมภาพันธ์ พ.ศ. 2554

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 9/2554

เรื่อง แก้ไข เปลี่ยนแปลง อัตราเบี้ยประกันภัยการขนส่งสินค้าทางทะเล

และอัตราเบี้ยประกันภัยตัวเรือ

-------------------------------------------

          อาศัยอํานาจตามความในมาตรา 30 วรรคสองแห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ดังนี้ 


ข้อ ๑ ให้แก้ไข เปลี่ยนแปลงอัตราเบี้ยประกันภัย การขนส่งสินค้าทางทะเล และอัตราเบี้ยประกันภัยตัวเรือ ให้เป็นไปตามที่แนบท้ายคําสั่งนี้


ข้อ ๒ คําสั่งนี้ให้มีผลบังคับใช้สําหรับกรมธรรม์ประกันภัยการขนส่งสินค้าทางทะเลและกรมธรรม์ประกันภัยตัวเรือ ที่เริ่มให้ความคุ้มครองตั้งแต่วันที่ 1 เมษายน 2554 เป็นต้นไป

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 17 กุมภาพันธ์ พ.ศ. 2554

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 4/2554

เรื่อง กําหนดแบบ ข้อความและอัตราเบี้ยประกันภัยกรมธรรม์ประกันภัยชดเชยรายได้

ระหว่างรักษาตัวในโรงพยาบาล สําหรับโครงการสินเชื่อแท็กซี่ไทยเข้มแข็ง

----------------------------------------------------

          เพื่อรองรับนโยบายของรัฐบาลในการแก้ปัญหาการเข้าถึงแหล่งเงินทุนของผู้ประกอบอาชีพขับรถแท็กซี่โครงการสินเชื่อ “แท็กซี่ไทยเข้มแข็ง” และเพื่อให้ประชาชนผู้ประกอบอาชีพขับรถแท็กซี่สามารถเข้าถึงระบบการประกันภัยอันเป็นการสร้างหลักประกันที่มั่นคง และแบ่งเบาภาระค่าใช้จ่ายเมื่อประสบภัยจากการประกอบอาชีพ

          อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงกําหนดแบบ ข้อความ และอัตราเบี้ยประกันภัยกรมธรรม์ประกันภัยชดเชยรายได้ระหว่างรักษาตัวในโรงพยาบาล สําหรับโครงการสินเชื่อแท็กซี่ไทยเข้มแข็ง ที่แนบท้ายคําสั่งนี้ และให้บริษัทใช้ได้เมื่อมีการชําระค่าธรรมเนียมการขออนุญาตเรียบร้อยแล้ว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 27 มกราคม พ.ศ. 2554

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 2/2554

เรื่อง ให้แก้ไขเพิ่มเติมพิกัดอัตราเบี้ยประกันภัยรถยนต์

และตารางอัตราเบี้ยประกันภัยรถยนต์ภาคสมัครใจสําหรับรถยนต์ลากจูง (รหัส 420)

-------------------------------------------------------------------

          เพื่อให้พิกัดอัตราเบี้ยประกันภัยรถยนต์ สําหรับรถยนต์ลากจูง (รหัส 420) มีความเหมาะสมกับสภาวการณ์ในปัจจุบัน และสอดคล้องกับความเสี่ยงภัยที่แท้จริง 

          อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้ 


ข้อ ๑ ให้ยกเลิกความในวรรคสองของ (7) ในส่วนของตารางที่ 2 อัตราเบี้ยประกันภัยเพิ่มตามความเสี่ยงภัย ตามข้อ 9 อัตราเบี้ยประกันภัย ข้อบังคับทั่วไป ของพิกัดอัตราเบี้ยประกันภัยรถยนต์ ตามคําสั่งนายทะเบียนที่ 22/2551 ลงวันที่ 29 กันยายน 2551 และให้ใช้ความต่อไปนี้แทน

          “อุปกรณ์เพิ่มพิเศษใช้สําหรับรถรหัส 320 รหัส 340 รหัส 420 รหัส 520 และรหัส 540”


ข้อ ๒ ให้ยกเลิกตารางอัตราเบี้ยประกันภัยรถยนต์ภาคสมัครใจ ตารางที่ 1 เบี้ยประกันภัยพื้นฐานสําหรับรถยนต์ลากจูง (รหัส 420) ของพิกัดอัตราเบี้ยประกันภัยรถยนต์ ตามคําสั่งนายทะเบียน ที่ 6/2548 ลงวันที่ 13 พฤษภาคม 2548 และให้ใช้ตารางอัตราเบี้ยประกันภัยพื้นฐานดังต่อไปนี้แทน



|  |  |  |  |
| --- | --- | --- | --- |
|   | กรมธรรม์ประกันภัยประเภท 1 | กรมธรรม์ประกันภัยประเภท 2 | กรมธรรม์ประกันภัยประเภท 3 |
| เบี้ยประกันภัยพื้นฐานขั้นสูง | 31,000 | 21,000 | 17,500 |
| เบี้ยประกันภัยพื้นฐานขั้นต่ํา | 23,000 | 14,000 | 10,000 |


ข้อ ๓ ให้เพิ่มตารางอุปกรณ์เพิ่มพิเศษดังต่อไปนี้เป็นตารางอัตราเบี้ยประกันภัยรถยนต์ภาคสมัครใจ ในตารางที่ 2 อัตราเบี้ยประกันภัยเพิ่มตามความเสี่ยงภัย สําหรับรถยนต์ลากจูง (รหัส 420) ของพิกัดอัตราเบี้ยประกันภัยรถยนต์ ตามคําสั่งนายทะเบียนที่ 6/2548 ลงวันที่ 13 พฤษภาคม 2548



|  |  |  |  |
| --- | --- | --- | --- |
|  | กรมธรรม์ประกันภัยประเภท 1 | กรมธรรม์ประกันภัยประเภท 2 | กรมธรรม์ประกันภัยประเภท 3 |
| อุปกรณ์เพิ่มพิเศษ | 110% | 115% | 120% |


ข้อ ๔ คําสั่งนี้ให้บังคับใช้สําหรับกรมธรรม์ประกันภัยที่มีระยะเวลาประกันภัยเริ่มต้นตั้งแต่วันที่ 1 กุมภาพันธ์ พ.ศ. 2554 เป็นต้นไป


ผู้มีอํานาจลงนาม - สั่ง ณ วันที่ 14 มกราคม พ.ศ. 2554

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 35/2555

เรื่อง ให้บริษัทประกันวินาศภัยยื่นรายงานข้อมูลการรับประกันภัยพิบัติ

------------------------------------------ 

          อาศัยอํานาจตามความในมาตรา 51 (3) และ (4) แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 35/2555 เรื่อง ให้บริษัทประกันวินาศภัยยื่นรายงานข้อมูลการรับประกันภัยพิบัติ”


ข้อ ๒ คําสั่งนี้ให้ใช้บังคับตั้งแต่วันที่มีคําสั่งเป็นต้นไป


ข้อ ๓ ในคําสั่งนี้

          “นายทะเบียน” หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย

          “บริษัท” หมายความว่า บริษัทประกันวินาศภัยตามกฎหมายว่าด้วยการประกันวินาศภัย และให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย

          “สํานักงาน” หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย


ข้อ ๔ ให้บริษัทที่รับประกันภัยพิบัติภายใต้พระราชกําหนดกองทุนส่งเสริมการประกันภัยพิบัติ พ.ศ. 2555 จัดทําและยื่นรายงานข้อมูลการรับประกันภัยพิบัติเป็นรายเดือนภายในสิ้นเดือนถัดไปตามแบบที่แนบท้ายคําสั่งนี้

          สําหรับการรับประกันภัยพิบัติภายใต้พระราชกําหนดกองทุนส่งเสริมการประกันภัยพิบัติ พ.ศ. 2555 ในเดือนมีนาคม 2555 ถึงเดือนสิงหาคม 2555 ให้บริษัทจัดทําและยื่นรายงานการรับประกันภัยพิบัติตามวรรคหนึ่งภายในสองเดือนนับแต่วันที่ในคําสั่งนี้มีผลใช้บังคับ


ข้อ ๕ ให้บริษัทยื่นรายงานตามข้อ 4 ในรูปสื่ออิเล็กทรอนิกส์ต่อนายทะเบียนตามระบบที่สํานักงานกําหนดไว้ หากข้อมูลไม่ผ่านการตรวจสอบจากระบบคอมพิวเตอร์ตามที่กําหนดไว้ ให้ถือว่าบริษัทมิได้ยื่นรายงานดังกล่าว

          ในกรณีที่บริษัทไม่สามารถยื่นรายงานตามข้อ 4 ได้ภายในระยะเวลาที่กําหนด ให้บริษัทยื่นคําขออนุญาตขยายระยะเวลาต่อนายทะเบียนก่อนสิ้นสุดระยะเวลานั้นได้ โดยต้องระบุเหตุผลและความจําเป็นมาด้วย หากนายทะเบียนเห็นสมควร จะอนุญาตขยายระยะเวลาก็ได้

          ในกรณีที่รายงานตามข้อ 4 ที่ยื่นมาไม่ถูกต้องหรือไม่มีรายการครบถ้วน นายทะเบียนมีอํานาจสั่งให้แก้ไขเพิ่มเติมให้ถูกต้องหรือครบถ้วนภายในระยะเวลาที่กําหนดได้


ผู้มีอํานาจลงนาม - สั่ง ณ วันที่ 21 กันยายน พ.ศ. 2555

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 32/2555

เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัทประกันวินาศภัย

---------------------------------------------

          เพื่อเป็นการรณรงค์ส่งเสริมและจูงใจให้ประชาชนได้ทําประกันภัยเพื่อสร้างหลักประกันให้แก่ตนเองและครอบครัวมากขึ้น อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังนี้


ข้อ ๑ บริษัทอาจกําหนดอัตราเบี้ยประกันภัยสําหรับผู้เอาประกันภัยโดยตรงกับบริษัท ต่ํากว่าอัตราที่นายทะเบียนได้ให้ความเห็นชอบไว้ได้ไม่เกินร้อยละสามสิบของจํานวนเบี้ยประกันภัย สําหรับกรมธรรม์ประกันภัยทุกประเภท ทั้งนี้ภายใต้เงื่อนไขดังต่อไปนี้

          (1) เป็นการทําสัญญาประกันภัยกับบริษัทในช่วงระยะเวลาระหว่างวันที่ 1 กันยายน ถึงวันที่ 31 ตุลาคม พ.ศ. 2555 และ

          (2) วันเริ่มต้นคุ้มครองตามกรมธรรม์ประกันภัยจะต้องไม่เกินวันที่ 31 ธันวาคม พ.ศ. 2555


ข้อ ๒ อัตราเบี้ยประกันภัยสําหรับผู้เอาประกันภัยโดยตรงกับบริษัทที่ไม่เป็นไปตามเงื่อนไข ข้อ 1 ให้เป็นไปตามคําสั่งนายทะเบียนที่ 3/2544 เรื่อง กําหนดอัตราเบี้ยประกันภัยสําหรับผู้เอาประกันภัยโดยตรงกับบริษัท ลงวันที่ 22 มกราคม 2544

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 28 สิงหาคม พ.ศ. 2555

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 18/2555

เรื่อง กําหนดอัตราเบี้ยประกันภัยกรมธรรม์ประกันภัยสุขภาพส่วนบุคคล

แบบอัตโนมัติ (File and Use)

----------------------------------------------

          อาศัยอํานาจตามความในมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนออกคําสั่ง ดังต่อไปนี้


ข้อ ๑ คําสั่งนี้ เรียกว่า “คําสั่งนายทะเบียน เรื่อง กําหนดอัตราเบี้ยประกันภัยกรมธรรม์ประกันภัยสุขภาพส่วนบุคคล แบบอัตโนมัติ (File and Use)”


ข้อ ๒ คําสั่งนี้ให้ใช้บังคับตั้งแต่วันที่ 1 กรกฎาคม 2555 เป็นต้นไป


ข้อ ๓ อัตราเบี้ยประกันภัยสําหรับกรมธรรม์ประกันภัยสุขภาพส่วนบุคคล แบบอัตโนมัติ (File and Use) ที่บริษัทยื่นขอรับความเห็นชอบต่อนายทะเบียน หากเป็นไปตามหลักเกณฑ์ที่ปรากฏท้ายคําสั่งนี้ ให้ถือว่าอัตราเบี้ยประกันภัยนั้นได้รับความเห็นชอบจากนายทะเบียนนับแต่วันที่สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ประทับตรารับเรื่องขอรับความเห็นชอบอัตราเบี้ยประกันภัยดังกล่าว


ข้อ ๔ อัตราเบี้ยประกันภัยสําหรับกรมธรรม์ประกันภัยสุขภาพส่วนบุคคล ที่แตกต่างไปจากกําหนดไว้ในข้อ 3 ให้บริษัทยื่นขอรับความเห็นชอบต่อนายทะเบียน พร้อมทั้งเอกสารประกอบดังต่อไปนี้ และเมื่อนายทะเบียนให้ความเห็นชอบแล้ว บริษัทจึงนําออกไปใช้ได้

          (1) คําขอรับความเห็นชอบการกําหนดอัตราเบี้ยประกันภัย จํานวนหนึ่งชุด

          (2) ใบอัตราเบี้ยประกันภัย จํานวนสามชุด และเอกสารแสดงวิธีการคํานวณอัตราเบี้ยประกันภัย จํานวนหนึ่งชุด

          (3) สําเนาใบเสร็จรับเงินค่าธรรมเนียมอัตราเบี้ยประกันภัย จํานวนหนึ่งชุด


ผู้มีอํานาจลงนาม - สั่ง ณ วันที่ 23 พฤษภาคม พ.ศ. 2555

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน